Diari Oficial de la Generalitat Valenciana


Sumari del DOGV 8574, del 19-06-2019 (2019/6260)

RESOLUCIÓ de 7 de juny de 2019, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades pel projecte Parc eòlic Cofrentes i línia elèctrica aèria de 132 kV, de simple circuit, La Señorita-CH Cofrentes, en el terme municipal de Cofrentes, província de València. Expedient ATREGI/2007/1275/46, ATREGI/2016/12/46, ATLINE/2007/731/46 i ATLINE/2016/1197/46. Expedient d'expropiació forçosa JUEXPR/2019/2/46).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8574

Data del DOGV
:   19-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6260


Data del document
:   07-06-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 7 de juny de 2019, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades pel projecte Parc eòlic Cofrentes i línia elèctrica aèria de 132 kV, de simple circuit, La Señorita-CH Cofrentes, en el terme municipal de Cofrentes, província de València. Expedient ATREGI/2007/1275/46, ATREGI/2016/12/46, ATLINE/2007/731/46 i ATLINE/2016/1197/46. Expedient d'expropiació forçosa JUEXPR/2019/2/46). [2019/6260]  
Amb data de 17 d'abril de 2019, la Direcció General d'Indústria i Energia de la Conselleria d'Economia Sostenible, Sectors Productius, Comerç i Treball va dictar resolució per la qual es va autoritzar Parque Eólico Cofrentes, SLU, va declarar, en concret, la utilitat pública i es va aprovar el projecte tècnic d'execució denominat Parc eòlic Cofrentes i el projecte tècnic d'execució de la línia elèctrica aèria 132 kV La Señorita-CH Cofrentes, tots dos en el terme municipal de Cofrentes. Aquesta declaració d'utilitat pública d'acord amb el que es disposa en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, sent-los aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
  
En virtut d'això, aquest Servei Territorial d'Indústria i Energia de València, en compliment del que es disposa en l'esmentat article 52 de la Llei d'expropiació forçosa, ha resolt convocar les persones titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que estableix el citat article, dur a terme l'aixecament d'actes prèvies a l'ocupació i, si pertoca, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats hauran d'acudir personalment o representades mitjançant la deguda autorització, hauran d'aportar els documents acreditatius de la seua titularitat i l'últim rebut de la contribució, i es podran acompanyar de persones que periten i un/a notari/ària, si ho estimen oportú, amb despeses a càrrec seu.  
L'alçament d'actes tindrà lloc el pròxim dia 24 de juliol de 2019, a partir de les 10.00 hores, en les dependències de l'Ajuntament de Cofrentes.  
L'ordre d'alçament d'actes es comunicarà mitjançant l'oportuna cèdula de citació, la relació de les persones titulars convocades figura en el tauler d'edictes de l'ajuntament assenyalat i en l'annex.  
  
Se significa que aquesta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, intentada la notificació, no s'ha pogut practicar.  
En l'expedient expropiatori, Parque Eólico Cofrentes, SLU assumirà la condició de beneficiària.  
  
València 7 de juny de 2019.- El cap del Servei Territorial d'Indústria i Energia: Antonio Peris Armengot.